મગન, જયંતી કીરણ ત્રણે આમ તો સારા નોર્મલ માણસો છે. તેમની આવી વર્તણુંક માટે એમનો વાંક નથી પણ એમના ખુબ અવાજ કરતા પ્લાન્ટ જવાબદાર છે. મગનથી અવાજ સહન થતો નથી એથી એ પ્લાન્ટથી દુર જ ફર્યા કરે છે. પ્લાન્ટમાં બેસે તો કંટાળી જાય છે. એને કાનની કોઈ તકલીફ નથી. જયંતી ડરપોક છે. ડરનો માર્યો એ અવાજ સહન કરીનેય પ્લાન્ટમાં બેસી રહે છે. પરીણામે કાને એને દગો આપવાનું શરૂ કર્યું છે. એ કારણે જ એને અકસ્માત થયો. કીરણને કોઈ કશી વાત કરે તો સંભળાય ખરું પણ સ્પષ્ટ સંભળાતું નથી. તેથી સામાની વાત તેને જલ્દી સમજાતી નથી. કાનની વ્યાધી શરૂ થવાની એ નીશાની છે.